ΑΠΟΦΑΣΕΙΣ
Αριθμ. 22867 π.ε.
Καθορισμός του εσωτερικού κανονισμού του
Εργαστηρίου Ανατομίας και Χειρουργικής Ανατομίας του Τομέα Ανατομικής και Παθολογικής
Ανατομικής στο Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου Θεσσαλονίκης, μετά την ενσωμάτωση του
Μουσείου Ανατομείου.
Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ
Έχοντας υπόψη:
1. Τις διατάξεις των άρθρων 28 και 29 του ν. 4485/2017
(ΦΕΚ 114/τ.Α΄/4-8-2017) «Οργάνωση και λειτουργία της
ανώτατης εκπαίδευσης, ρυθμίσεις για την έρευνα και
άλλες διατάξεις».
2. Το άρθρο 42 παρ. 7 του ν. 4521/2018 (ΦΕΚ 38/τ.Α΄/
2-3-2018): «Ίδρυση Πανεπιστημίου Δυτικής Αττικής και
άλλες διατάξεις».
3. Τον ν. 620/16-9-1943 (ΦΕΚ 311 /τ.Α΄/19-9-1943):
«Περί τροποποιήσεως και συμπληρώσεως διατάξεων
της Νομοθεσίας του Πανεπιστημίου Θεσσαλονίκης», με
τον οποίο ιδρύεται το Μουσείο Ανατομικόν της Ιατρικής
Σχολής του Πανεπιστημίου Θεσσαλονίκης.
4. Το ΦΕΚ 1081/τ.Β΄/29-3-2017 που αφορά στη Μετονομασία του «Εργαστηρίου Περιγραφικής Ανατομικής»
[Κ.Δ. 30-3-1942 (ΦΕΚ 94/21-4-1942) και διάταγμα 5/
6-6-1945 (ΦΕΚ 141/τ.Α΄/6-6-1945)] του Τμήματος Ιατρικής της Σχολής Επιστημών Υγείας του Αριστοτελείου
Πανεπιστημίου Θεσσαλονίκης σε «Εργαστήριο Ανατομίας και Χειρουργικής Ανατομίας» και καθορισμός του
εσωτερικού του κανονισμού.
5. Τη σύμφωνη γνώμη της Συνέλευσης του Τμήματος
Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης (συνεδρίαση με
αριθμό 44/24-4-2018).
6. Τις αποφάσεις της Συγκλήτου του Αριστοτελείου
Πανεπιστημίου Θεσσαλονίκης σχετικά με:
6.1. Τον ορισμό Επιτροπής για την ίδρυση και λειτουργία εργαστηρίων-κλινικών στο Α.Π.Θ. (συνεδρίαση με
αριθμό 2911/24-6-2015) και
6.2. Την έγκριση της εισήγησης της παραπάνω Επιτροπής για τη θέσπιση βασικών αρχών για την ίδρυση,
δομή, οργάνωση και λειτουργία εργαστηρίων στο Α.Π.Θ.
(συνεδρίαση με αριθμό 2913/23-7-2015).
7. Τη θετική εισήγηση της Επιτροπής για την ίδρυση
και λειτουργία εργαστηρίων-κλινικών στο Α.Π.Θ. (συνεδρίαση με αριθμό 12/31-5-2018) για τον καθορισμό του
εσωτερικού κανονισμού του Εργαστηρίου Ανατομίας και
Χειρουργικής Ανατομίας» του Τομέα Ανατομικής και Παθολογικής Ανατομικής του Τμήματος Ιατρικής της Σχολής
Επιστημών Υγείας του Αριστοτελείου Πανεπιστημίου
Θεσσαλονίκης, μετά την ενσωμάτωση του Μουσείου
Ανατομείου.
8. Την απόφαση της Συγκλήτου του Αριστοτελείου
Πανεπιστημίου Θεσσαλονίκης (συνεδρίαση με αριθμό
2961/26 και 27-6-2018) για τον καθορισμό του κανονισμού του εργαστηρίου με τίτλο: «Εργαστήριο Ανατομί-
ας και Χειρουργικής Ανατομίας» του Τομέα Ανατομικής
και Παθολογικής Ανατομικής στο Τμήματος Ιατρικής
της Σχολής Επιστημών Υγεία του Αριστοτέλειου Πανεπιστημίου Θεσσαλονίκης, μετά την ενσωμάτωση του
Μουσείου Ανατομείου.
9. Το γεγονός ότι δεν έχει εκδοθεί ακόμα το προεδρικό
διάταγμα της παρ. 10 του άρθρου 28 του ν. 4485/2017
(ΦΕΚ 114/τ.Α΄/4-8-2017).
10. Το ΦΕΚ 28/τ.Υ.Ο.Δ.Δ./23-1 -2015 (διόρθωση της
16703/14-1-2015 απόφασης του Συμβουλίου του Αριστοτελείου Πανεπιστημίου Θεσσαλονίκης).
11. Την 12733/Ζ1/23-1-2015 (AM 6E5B9-53N) διαπιστωτική πράξη του Υπουργού Παιδείας και Θρησκευ-
μάτων για το διορισμό του Πρύτανη του Αριστοτελείου
Πανεπιστημίου Θεσσαλονίκης με πλήρη θητεία από τις
16-1-2015 (ημέρα δημοσίευσης της Πράξης του Συμβουλίου του Αριστοτελείου Πανεπιστημίου Θεσσαλονίκης
στην Εφημερίδα της Κυβερνήσεως).
12. Τις διατάξεις του άρθρου 18 παρ. 6 β΄ του
ν. 4559/2018 «Πανεπιστήμιο Ιωαννίνων, Ιόνιο Πανεπιστήμιο και άλλες διατάξεις» σύμφωνα με το οποίο «Οι
θητείες των υπηρετούντων κατά την έναρξη ισχύος του
παρόντος νόμου μονομελών οργάνων διοίκησης λήγουν
την 31 Αυγούστου του ακαδημαϊκού έτους στη διάρκεια
του οποίου πρόκειται να λήξει η θητεία τους, σύμφωνα
με τις διατάξεις που ίσχυαν κατά το χρόνο εκλογής τους».
Ως εκ τούτου, η θητεία του υπηρετούντος Πρύτανη λήγει
την 31 Αυγούστου 2019.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
28 Μαΐου 2019
ΤΕΥΧΟΣ  ΔΕΥΤΕΡΟ
Αρ. Φύλλου 1889
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1889/28.05.2019
13. Ότι το Εργαστήριο Ανατομίας και Χειρουργικής
Ανατομίας, λειτουργεί αποκλειστικά με ίδιους πόρους
και δεν θα βαρύνει τον κρατικό προϋπολογισμό και τον
τακτικό προϋπολογισμό του Αριστοτελείου Πανεπιστημίου Θεσσαλονίκης, αποφασίζουμε:
Τον καθορισμό του εσωτερικού κανονισμού του «Εργαστηρίου Ανατομίας και Χειρουργικής Ανατομίας» του
Τομέα Ανατομικής και Παθολογικής Ανατομικής στο Τμήματος Ιατρικής της Σχολής Επιστημών Υγείας του Αριστο-
τελείου Πανεπιστημίου Θεσσαλονίκης, ως ακολούθως,
μετά την ενσωμάτωση του Μουσείου Ανατομείου:
Άρθρο 1
Γνωστικό Αντικείμενο
Το Εργαστήριο Ανατομίας και Χειρουργικής Ανατομίας
ανήκει στον Τομέα Ανατομικής και Παθολογικής Ανατομικής του Τμήματος Ιατρικής της Σχολής Επιστημών
Υγείας του Αριστοτελείου Πανεπιστημίου Θεσσαλονίκης
(Α.Π.Θ.) και εξυπηρετεί τις εκπαιδευτικές και ερευνητικές
ανάγκες, στα γνωστικά αντικείμενα της Ανατομίας και
Χειρουργικής Ανατομίας και έχει ως πλαίσιο τους νόμους, τα διατάγματα και τις αποφάσεις που αφορούν στη
λειτουργία των Ανωτάτων Εκπαιδευτικών Ιδρυμάτων,
καθώς και στον Εσωτερικό Κανονισμό Λειτουργίας της
Σχολής Επιστημών Υγείας.
Ιδρύθηκε με το κανονιστικό διάταγμα της 30.03.1942
(ΦΕΚ αρ. 94/21.4.1941) ανασυγκροτήθηκε με βασιλικό
διάταγμα (ΦΕΚ 141Α/6.6.1945) και έλαβε τη σημερινή
του ονομασία με το ΦΕΚ 1081/τ.Β΄/29-3-2017.
Στο Εργαστήριο Ανατομίας και Χειρουργικής Ανατομίας ανήκει το Μουσείο Ανατομείου, το οποίο στε-
γάζεται στον 1ο όροφο του Εργαστηρίου Ανατομίας
και Χειρουργικής Ανατομίας, του Τμήματος Ιατρικής
της Σχολής Επιστημών Υγείας του Α.Π.Θ (ΦΕΚ ίδρυσης
311/τ.Α΄/19-9-1943). Η λειτουργία του Μουσείου αποβλέπει στην ανάδειξη της διαχρονικής εκπαιδευτικής
και ερευνητικής δραστηριότητας του Ανατομείου, καθώς και στην ευαισθητοποίηση για την προαγωγή του
κλάδου της Ανατομίας και τη μετάδοση ιστορικών και
ιατρικών γνώσεων στην πανεπιστημιακή κοινότητα και
την κοινωνία ευρύτερα.
Άρθρο 2
Εσωτερικός Κανονισμός
Η λειτουργία του Εργαστηρίου διέπεται από τον παρόντα Εσωτερικό Κανονισμό, όπως αναλύεται στα πα-
ρακάτω άρθρα.
Άρθρο 3
Αποστολή-Σκοπός-Τομείς Δραστηριότητας
1. Το Εργαστήριο έχει ως σκοπό:
α. Την κάλυψη των διδακτικών και ερευνητικών αναγκών του Ιατρικού Τμήματος της Σχολής Επιστημών
Υγείας, καθώς και των άλλων Σχολών και Τμημάτων του
ΑΠΘ, σε προπτυχιακό και μεταπτυχιακό επίπεδο, πάνω
σε θέματα που εμπίπτουν στο γνωστικό αντικείμενο της
Περιγραφικής, Τοπογραφικής, Εφαρμοσμένης, Κλινικής,
Χειρουργικής και Απεικονιστικής Ανατομίας του ανθρωπίνου σώματος.
β. Την προπτυχιακή εκπαίδευση των φοιτητών του
Τμήματος Ιατρικής, Οδοντιατρικής και Φαρμακευτικής, της Σχολής Επιστημών Υγείας του ΑΠΘ, με σκοπό
την κατανόηση και εξοικείωση με την Ανατομία του
ανθρώπινου σώματος, προκειμένου οι φοιτητές να διαθέτουν όλες τις απαραίτητες γνώσεις που απαιτούνται
για την παρακολούθηση των κλινικών μαθημάτων που
προβλέπονται στα επόμενα έτη των σπουδών τους,
αλλά και στην άσκηση της Ιατρικής Επιστήμης μετά την
αποφοίτησή τους. Στο Εργαστήριο λειτουργούν επίσης
εκπαιδευτικές μονάδες διδασκαλίας που καλύπτουν το
γνωστικό πεδίο της Περιγραφικής, Τοπογραφικής, Λειτουργικής, Εφαρμοσμένης, Κλινικής, Χειρουργικής, Απει-
κονιστικής Ανατομίας, καθώς και της Νευροανατομίας.
γ. Τη μεταπτυχιακή διδασκαλία, εκπαίδευση και έρευνα στα γνωστικά πεδία της Κλινικής και Χειρουργικής
Ανατομίας καθώς και Λειτουργικής Μορφολογίας. Η μεταπτυχιακή δραστηριότητα αφορά σε θέματα έρευνας,
μεταπτυχιακής δράσης και εκπαίδευσης στα πλαίσια του
μεταπτυχιακού διπλώματος εξειδίκευσης και εκπόνησης
διδακτορικής διατριβής, σύμφωνα με τα οριζόμενα στον
εσωτερικό κανονισμό λειτουργίας των μεταπτυχιακών
σπουδών.
δ. Τη συνεχή βελτίωση των τρόπων διδασκαλίας, σε
προπτυχιακό και μεταπτυχιακό επίπεδο, με την εφαρμογή όλων των δυνατών μεθόδων διδασκαλίας, δηλαδή
συγγραμμάτων, προπλασμάτων, διαφανειών, εικόνων
οπτικών και ηλεκτρονικών και κυρίως ανατομή πτωμάτων και επίδειξη νωπών ανατομικών παρασκευασμάτων.
ε. Τον συνεχή εξοπλισμό και εμπλουτισμό του Εργαστηρίου με σύγχρονα όργανα και μέσα έρευνας και τε-
χνολογίας.
στ. Τον συνεχή εμπλουτισμό της βιβλιοθήκης και τον εξοπλισμό με υποστηρικτικά μέσα βιβλιογραφικής έρευνας.
ζ. Την εκτέλεση πειραματικών και ερευνητικών προγραμμάτων με σκοπό τη μελέτη, τη βελτίωση και την
αναζήτηση νέων τεχνικών και εγχειρητικών μεθόδων
σε διάφορες ιατρικές ειδικότητες.
η. Τη συνεργασία και ανταλλαγή επιστημονικών γνώσεων με άλλα ακαδημαϊκά ή ερευνητικά ιδρύματα της
ημεδαπής ή της αλλοδαπής, όσον αφορά σε ερευνητικά
προγράμματα με σκοπό την ανταλλαγή γνώσεων, την
εκπαίδευση και την επιμόρφωση του επιστημονικού
προσωπικού.
θ. Την οργάνωση σεμιναρίων, συμποσίων, συνεδρίων
και διαλέξεων με σκοπό την ενημέρωση του προσωπικού του Εργαστηρίου, ιατρών άλλων Κλινικών ή Εργα-
στηρίων διαφόρων Πανεπιστημιακών και Νοσηλευτικών
Ιδρυμάτων.
ι. Την οργάνωση και συντήρηση των εκθεμάτων του
Μουσείου του Ανατομείου, η λειτουργία του οποίου
αποβλέπει στην ανάδειξη της διαχρονικής εκπαιδευτικής και ερευνητικής δραστηριότητας του Εργαστηρίου
Ανατομίας και Χειρουργικής Ανατομίας, καθώς και στην
προαγωγή του κλάδου της Ανατομίας και τη μετάδοση
ιστορικών και ιατρικών γνώσεων στην πανεπιστημιακή
κοινότητα αλλά και την κοινωνία ευρύτερα.
ια. Την εκτύπωση εντύπων, την εκπόνηση μονογραφιών, τη συγγραφή βιβλίων καθώς και τη χρήση άλλων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1889/28.05.2019
εποπτικών μέσων με στόχο την ενημέρωση και διδασκαλία του μαθήματος της Περιγραφικής, Τοπογραφικής,
Λειτουργικής, Εφαρμοσμένης, Κλινικής, Χειρουργικής
και Απεικονιστικής Ανατομίας του ανθρωπίνου σώματος.
ιβ. Την κοινωνική προσφορά, ώστε να συμβάλλει
στη γενικότερη κοινωνική επιμόρφωση σε θέματα που
αφορούν στο γνωστικό αντικείμενο της Ανατομίας ή σε
θέματα ευρύτερου επιστημονικού και κοινωνικού ενδιαφέροντος μέσω διαλέξεων και επισκέψεων στους χώ-
ρους του Εργαστηρίου και στο Μουσείο του Ανατομείου.
ιγ. Τη βέλτιστη διοικητική οργάνωση και τον συντονισμό όλων των μελών του Εργαστηρίου, ώστε το παρε-
χόμενο έργο να είναι κατά το δυνατόν καλύτερο.
2. Ειδικότερα το έργο του Εργαστηρίου διακρίνεται σε
εκπαιδευτικό και ερευνητικό.
Α. Το εκπαιδευτικό έργο περιλαμβάνει την εκπαίδευση των προπτυχιακών φοιτητών του Τμήματος Ιατρικής,
Οδοντιατρικής και Φαρμακευτικής, της Σχολής Επιστημών
Υγείας του Α.Π.Θ., καθώς και των φοιτητών του Προγράμματος Μεταπτυχιακών Σπουδών (Π.Μ.Σ.) του Ιατρικού
Τμήματος της Σχολής Επιστημών Υγείας του Α.Π.Θ., και
των υποψηφίων διδακτόρων που εκπονούν διδακτορικές
διατριβές στο Εργαστήριο της Ανατομίας και Χειρουργικής Ανατομίας και των οποίων το γνωστικό αντικείμενο
εμπίπτει στο γνωστικό πεδίο της «Ανατομίας» ή της «Χειρουργικής Ανατομίας». Συντονιστής της συνολικής (θε-
ωρητικής και πρακτικής) εκπαιδευτικής δραστηριότητας
είναι ο Διευθυντής του Εργαστηρίου. Η εκπαίδευση των
φοιτητών γίνεται από μέλη ΔΕΠ του Εργαστηρίου σύμφωνα με το πρόγραμμα σπουδών της Σχολής Επιστημών
Υγείας του Α.Π.Θ.
Η θεωρητική εκπαίδευση περιλαμβάνει την παρακολούθηση διαλέξεων - μαθημάτων από αμφιθεάτρου,
τα οποία γίνονται από μέλη ΔΕΠ του Εργαστηρίου σε
ώρες που καθορίζονται στο ωρολόγιο πρόγραμμα των
μαθημάτων. Η πρακτική εκπαίδευση περιλαμβάνει την
άσκηση των φοιτητών σε αποξηραμένα οστά και προπλάσματα και την επί του πτώματος διδασκαλία, δηλαδή
την «ανατομή», παρασκευή, αναγνώριση και μελέτη των
ανατομικών στοιχείων του ανθρωπίνου σώματος. Η πρακτική άσκηση επί του πτώματος, παρέχει στον φοιτητή
τη μοναδική ευκαιρία να επισκοπήσει, να ψηλαφήσει
και να παρασκευάσει, εφόσον το επιθυμεί τα διάφορα
ανατομικά στοιχεία. Ακόμη του παρέχεται η δυνατότητα να μελετήσει την εντόπιση, το σχήμα, το μέγεθος,
τις σχέσεις των διαφόρων ανατομικών δομών και οργάνων και να εμβαθύνει στις λεπτομέρειες εκείνες που
δεν μπορεί να κατανοήσει μόνο με τη μελέτη εικόνων
από έναν άτλαντα Ανατομίας. Πέραν των υποχρεωτικών
εργαστηρίων επί του πτώματος, ο φοιτητής μπορεί να
προσέρχεται και επιπλέον ώρες για μελέτη επί του πτώματος ή σε προπλάσματα, εφόσον δεν χρησιμοποιείται
η αίθουσα ανατομών. Η περαιτέρω ενασχόλησή του με
την Ανατομία θα βοηθήσει τον φοιτητή στην εμπέδωση
των γνώσεων του μέσω της επανάληψης. Επιπλέον, στα
πλαίσια της πρακτικής άσκησης οι φοιτητές παρακολουθούν εργαστηριακά - φροντιστηριακά μαθήματα του
κεντρικού νευρικού συστήματος (Κ.Ν.Σ.) και των αισθητηρίων οργάνων σε νωπά ανατομικά παρασκευάσματα
που έχουν παρασκευαστεί στο Εργαστήριο, καθώς και
σε προπλάσματα - εκμαγεία. Η παρεχόμενη πρακτική
εκπαίδευση δίνει τη δυνατότητα στον φοιτητή να κάνει
μία ομαλή μετάβαση στα επόμενα έτη σπουδών στις βασικές έννοιες των υπόλοιπων προπτυχιακών μαθημάτων
του προγράμματος σπουδών, ώστε σε μεταγενέστερα
στάδια σπουδών να εισάγεται ομαλότερα στις βασικές
έννοιες κάθε προπτυχιακού μαθήματος. Κατά την έναρξη κάθε ακαδημαϊκού έτους, οι φοιτητές λαμβάνουν το
ενημερωτικό φυλλάδιο του μαθήματος στο οποίο αναφέρονται λεπτομερώς το περιεχόμενο, ο τρόπος και ο
χρόνος διεξαγωγής κάθε μαθήματος, οι διδακτικές του
μονάδες, η εξεταστική διαδικασία καθώς και τα διδακτικά συγγράμματα που μπορούν να χρησιμοποιήσουν.
Στους προπτυχιακούς φοιτητές του Τμήματος Ιατρικής
και Οδοντιατρικής, της Σχολής Επιστημών Υγείας του
Α.Π.Θ., διδάσκονται τα υποχρεωτικά μαθήματα, Γενική
Ανατομία, Ανατομία Ι, Ανατομία II και Ανατομία III, τα
οποία καλύπτουν όλα τα συστήματα του ανθρωπίνου
σώματος. Επίσης διδάσκονται και τα κατ' επιλογήν υποχρεωτικά μαθήματα της «Τοπογραφικής και Λειτουρ-
γικής Ανατομικής» και της «Αθλητιατρικής». Στο τέλος
κάθε εκπαιδευτικού εξαμήνου, το εκπαιδευτικό έργο
των μελών ΔΕΠ του Εργαστηρίου αξιολογείται από τους
φοιτητές, οι οποίοι, ανώνυμα, συμπληρώνουν μέσω της
ιστοσελίδας της ΜΟ.ΔΙ.Π ΑΠΘ ένα ειδικό ηλεκτρονικό
ερωτηματολόγιο μέσω της χρήσης του πανεπιστημιακού
τους λογαριασμού και αξιολογούν τον διδάσκοντα και
την όλη διδακτική διαδικασία, ενώ ταυτόχρονα προτείνουν τρόπους για τη βελτίωσή της.
Πολλά Προγράμματα Μεταπτυχιακών Σπουδών του
Ιατρικού Τμήματος της Σχολής Επιστημών Υγείας του
Α.Π.Θ., αλλά και Προγράμματα Μεταπτυχιακών Σπουδών άλλων Σχολών, περιλαμβάνουν τη διδασκαλία της
Ανατομίας με έμφαση στις ιδιαίτερες απαιτήσεις κάθε
Προγράμματος.
Β. Το ερευνητικό έργο περιλαμβάνει την εκτέλεση και
δημοσίευση κλινικών και πειραματικών μελετών από
μέλη ΔΕΠ, αυτοτελώς ή σε συνεργασία με άλλα μέλη ΔΕΠ
ή ερευνητές του Ιατρικού Τμήματος της Σχολής Επιστημών Υγείας του Α.Π.Θ. ή άλλων Σχολών, ελληνικών και
Πανεπιστημίων του εξωτερικού, καθώς και πρωτότυπων
διδακτορικών διατριβών. Επίσης, στο Εργαστήριο μετά
το πέρας του εαρινού εξαμήνου, διενεργούνται σεμινάρια και φροντιστηριακά μαθήματα με πρακτική άσκηση,
στο πλαίσιο συνεδρίων και σεμιναρίων Ιατρικών Εταιρειών, σε νωπά πτωματικά παρασκευάσματα.
Όλα τα παραπάνω αποτελούν πρωταρχικό μέλημα του
Εργαστηρίου, γίνονται με την επίβλεψη του Διευθυντή
και με σκοπό τη διασύνδεση του αντικειμένου της Ανατομίας και της Χειρουργικής Ανατομίας με τη σύγχρονη
κλινική πράξη της.
Άρθρο 4
Μουσείο Ανατομείου
Το Μουσείο Ανατομείου ανήκει στο Εργαστήριο Ανατομίας και Χειρουργικής Ανατομίας (ΦΕΚ ίδρυσης Μου-
σείου 311/τ.Α΄/19-9-1943) και στεγάζεται στον 1ο όροφο
του Εργαστηρίου, σε ξεχωριστό χώρο. Διευθυντής του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1889/28.05.2019
Μουσείου είναι ο εκάστοτε Διευθυντής του Εργαστηρίου
Ανατομίας και Χειρουργικής Ανατομίας.
Η λειτουργία του Μουσείου αποβλέπει στην ανάδειξη
της διαχρονικής εκπαιδευτικής και ερευνητικής δραστηριότητας του Ανατομείου, καθώς και στην ευαισθητο-
ποίηση για την προαγωγή του κλάδου της Ανατομίας
και τη μετάδοση ιστορικών και ιατρικών επιστημονικών
γνώσεων στην πανεπιστημιακή κοινότητα και την κοινωνία ευρύτερα.
1. Ειδικότεροι σκοποί του Μουσείου καθορίζονται οι
εξής:
α) Η συγκέντρωση, καταγραφή, φύλαξη, ανάδειξη και
συντήρηση του υλικού του Εργαστηρίου. Επιπλέον μέσω
του Μουσείου προβάλλεται η ιστορία, η λειτουργία και οι
πάσης φύσεως δραστηριότητες του Τμήματος Ιατρικής
της Σχολής Επιστημών Υγείας του ΑΠΘ και εν γένει η
άσκηση της Ιατρικής.
β) Η διεξαγωγή και η προώθηση ερευνών σχετικών με
την ιστορία, τη λειτουργία και τις δραστηριότητες του
Εργαστηρίου Ανατομίας και Χειρουργικής Ανατομίας,
του Τμήματος Ιατρικής της Σχολής Επιστημών Υγείας του
Αριστοτελείου Πανεπιστημίου Θεσσαλονίκης.
γ) Η δημοσίευση μονογραφιών ιστορικής και ιατρικής
φύσεως, πρωτότυπων ερευνητικών εργασιών και μεταφράσεων στην ελληνική και σε άλλες γλώσσες, οι οποίες
αφορούν στην ιστορία του Ανατομείου του Τμήματος
Ιατρικής της Σχολής Επιστημών Υγείας του Α.Π.Θ.
δ) Η διοργάνωση διαλέξεων, συμποσίων, ημερίδων,
σεμιναρίων, συνεδρίων και άλλων εκπαιδευτικών προγραμμάτων και η δημοσίευση των πρακτικών τους προ-
κειμένου να αποτυπωθεί και να διαδοθεί η γνώση αυτή,
η σχετική με το γνωστικό αντικείμενο της Ανατομίας.
ε) Η διοργάνωση περιοδικών θεματικών εκθέσεων
τεκμηρίων φωτογραφιών και αντικειμένων, που αφορούν στην ιστορία της Ανατομίας, στη λειτουργία και
στις δραστηριότητες του Εργαστηρίου Ανατομίας και της
ιατρικής κοινότητας του Νομού Θεσσαλονίκης.
στ) Η διοργάνωση μόνιμου χώρου εκθετηρίου-μουσείου τεκμηρίων, αντικειμένων και συλλογών που αφορούν
στην ιστορία του Ανατομείου του Τμήματος Ιατρικής της
Σχολής Επιστημών Υγείας του ΑΠΘ.
ζ) Η διοργάνωση προγραμματισμένων ξεναγήσεων
στους χώρους του Μουσείου και στις περιοδικές θεματικές του εκθέσεις, φυσικών προσώπων, ερευνητών,
φορέων και Δημόσιων και Ιδιωτικών Εκπαιδευτικών
Ιδρυμάτων που έχουν ενδιαφέρον για την ιστορία της
επιστήμης εν γένει και ειδικότερα για την ιστορία του
Ανατομείου του Τμήματος Ιατρικής της Σχολής Επιστημών Υγείας του Α.Π.Θ.
η) Η έκδοση επιστημονικού περιοδικού αμιγώς ιστορικού και ιατρικού περιεχομένου.
2. Για την επίτευξη των ειδικότερων σκοπών του, το
Μουσείο:
α) Αναλαμβάνει τη συγκέντρωση, καταγραφή, ταξινόμηση, ηλεκτρονική ψηφιοποίηση - φωτογράφιση, συντή-
ρηση, φύλαξη και ανάδειξη κάθε κατηγορίας αρχειακού
υλικού, του Εργαστηρίου Ανατομίας και Χειρουργικής
Ανατομίας και του Μουσείου του Ανατομείου που βρίσκεται στο αρχείο της Γραμματείας του Εργαστηρίου
Ανατομίας και Χειρουργικής Ανατομίας του Τμήματος
Ιατρικής της Σχολής Επιστημών Υγείας του ΑΠΘ.
β) Συγκροτεί συλλογές συσκευών βιοϊατρικής τεχνολογίας, ιατρικών εργαλείων, παρασκευασμάτων, βιβλίων,
εντύπων, φωτογραφιών και γενικά πάσης φύσεως υλικό
που σχετίζεται με την άσκηση της Ανατομίας στην ιατρική έρευνα και εκπαίδευση.
γ) Φροντίζει για την εξασφάλιση ειδικά διαμορφωμένων χώρων φύλαξης, έκθεσης και ανάδειξης του αρχει-
ακού υλικού και των συλλογών του.
δ) Συνεργάζεται με συγγενείς Οργανισμούς, Επιστημονικές Εταιρείες και άλλους φορείς της Ελλάδας και του
εξωτερικού.
ε) Δημιουργεί προϋποθέσεις και αναπτύσσει δραστηριότητες για τη συντήρηση του υλικού του σε επιστημο-
νικούς και εκπαιδευτικούς φορείς.
στ) Επιτρέπει την πρόσβαση και τη μελέτη του υλικού
του σε επιστημονικούς και εκπαιδευτικούς φορείς,
ζ) Διοργανώνει κάθε είδους εκπαιδευτικές δραστηριότητες, που συνεισφέρουν στη διάδοση της γνώσης που
προκύπτει και αναδεικνύεται από το αρχειακό υλικό και
γενικά καταβάλλει κάθε προσπάθεια που συνεισφέρει
στη διαφύλαξη των ιστορικών τεκμηρίων και στην ανάδειξη της ιστορίας και της προσφοράς του Εργαστηρίου
Ανατομίας και Χειρουργικής Ανατομίας, του Τμήματος
Ιατρικής της Σχολής Επιστημών Υγείας του ΑΠΘ.
Οργάνωση συλλογών. Οι συλλογές του Μουσείου αποτελούνται από τα ακόλουθα τμήματα:
- Τμήμα ιστορικού αρχείου.
- Τμήμα βιβλιοθήκης, συγγραμμάτων, διδακτορικών
διατριβών, εκπαιδευτικού και έντυπου υλικού.
- Τμήμα αντικειμένων, συλλογών και ενθυμημάτων.
- Τμήμα φωτοθήκης ταινιοθήκης.
- Τμήμα εκμαγείων και παρασκευασμάτων.
- Τμήμα καλλιτεχνικών συλλογών.
- Τμήμα συντήρησης, φωτογράφησης και ηλεκτρονικής ψηφιοποίησης.
- Τμήμα δημοσίων σχέσεων.
Στις υποχρεώσεις του Μουσείου είναι η διατήρηση
της καλής κατάστασης των συλλογών του, η οποία
συνίσταται στην εξασφάλιση κατάλληλων συνθηκών
αποθήκευσης και έκθεσής τους, στην αναστολή της διαδικασίας διάβρωσης, καθώς και στην αποκατάσταση
των φθαρμένων αντικειμένων, όπου και όταν αυτή είναι
αναγκαία. Για τις συλλογές του Μουσείου συγκροτούνται
αρχεία καταγραφών, φωτογραφιών και άλλου υλικού
τεκμηρίωσης. Η τεκμηρίωση αφορά στη συμβατική και
μηχανογραφημένη διαδικασία συλλογής, αποθήκευσης,
οργάνωσης και διακίνησης του πληροφοριακού υλικού η
οποία σχετίζεται με την προέλευση και την επιστημονική
μελέτη των αντικειμένων των συλλογών.
Άρθρο 5
Προσωπικό
Το «Εργαστήριο Ανατομίας και Χειρουργικής Ανατομίας» στελεχώνεται από:
1. Καθηγήτριες/καθηγητές και λέκτορες του Τομέα
Ανατομικής και Παθολογικής Ανατομικής του Τμήματος
Ιατρικής της Σχολής Επιστημών Υγείας του ΑΠΘ που το
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1889/28.05.2019
γνωστικό τους αντικείμενο εμπίπτει με τα γνωστικά αντικείμενα του Εργαστηρίου, όπως αυτά προσδιορίζονται
στο άρθρο 1 της παρούσης (παρ. 4 του άρθρου 28 του
ν. 4485/2017).
2. Μέλη του Ειδικού Διδακτικού Προσωπικού (ΕΔΙΠ) και
Ειδικού Τεχνικού Εργαστηριακού Προσωπικού (ΕΤΕΠ),
που το γνωστικό τους αντικείμενο εμπίπτει στα γνωστικά
αντικείμενα του Εργαστηρίου (παρ. 5 του άρθρου 28 του
ν. 4485/2017).
3. Επισκέπτες καθηγητές που ανήκουν σε άλλα ΑΕΙ της
αλλοδαπής ή ημεδαπής και εξειδικευμένους επιστήμονες.
4. Καθηγητές και ερευνητές που ανήκουν σε άλλα ΑΕΙ
ή ερευνητικά κέντρα και συνεργάζονται κατά περίπτωση
με το Εργαστήριο.
5. Μεταδιδακτορικούς ερευνητές, διδάκτορες, υποψήφιους διδάκτορες και μεταπτυχιακούς φοιτητές που
συμμετέχουν στην εκτέλεση έργων και προσφορά υπηρεσιών του Εργαστηρίου.
Τέλος, προκειμένου να καλυφθούν οι ανάγκες διοικητικές
υποστήριξης, το Εργαστήριο μπορεί να προβαίνει σε πλήρη
ή μερική απασχόληση λοιπού διοικητικού και επιστημονικού προσωπικού, σύμφωνα με τις κείμενες διατάξεις.
Άρθρο 6
Διοίκηση-Αρμοδιότητες
Ο Διευθυντής του Εργαστηρίου εκλέγεται με τριετή
θητεία από τη Γενική Συνέλευση του Τομέα Ανατομικής
και Παθολογικής Ανατομικής του Τμήματος Ιατρικής της
Σχολής Επιστημών Υγείας του ΑΠΘ. Το γνωστικό αντικείμενο του Διευθυντή πρέπει να είναι αντίστοιχο με το
γνωστικό αντικείμενο του Εργαστηρίου. Ο Διευθυντής
μπορεί να ανήκει στις βαθμίδες του καθηγητή πρώτης
βαθμίδας, του αναπληρωτή καθηγητή ή του επίκουρου
καθηγητή και εκλέγεται με τη διαδικασία του άρθρου 29
του ν. 4485/2017 (ΦΕΚ 114/τ.Α΄/4-8-2017). Ο Διευθυντής
αναπληρώνεται σε περίπτωση απουσίας ή κωλύματος
από το αρχαιότερο μέλος ΔΕΠ, ξεκινώντας από την πρώτη βαθμίδα και εξαντλώντας τις βαθμίδες μέχρι και τη
βαθμίδα του επίκουρου καθηγητή.
Ο Διευθυντής του Εργαστηρίου ασκεί αρμοδιότητες
όπως:
- ο συντονισμός του διδακτικού (προπτυχιακού - μεταπτυχιακού) και ερευνητικού έργου του Εργαστηρίου,
- η υποβολή στη Συνέλευση του Τμήματος του ετήσιου
προγράμματος λειτουργίας του Εργαστηρίου,
- η μέριμνα για την τήρηση του κανονισμού και του
ετησίου προγράμματος λειτουργίας του Εργαστηρίου,
καθώς και για τη στελέχωση, την οικονομική διαχείριση
των εσόδων και την κατανομή των χώρων του Εργαστηρίου,
- η εισήγηση στη Συνέλευση του Τμήματος: α) για τον
ορισμό υπολόγων αναλωσίμων υλικών, του κινητού
εξοπλισμού και των χώρων και β) την προμήθεια του
απαραίτητου εξοπλισμού του εργαστηρίου,
- μεριμνά για την υποβολή προτάσεων και τη διεκπεραίωση ερευνητικών προγραμμάτων,
- η υποβολή στη Συνέλευση της Τμήματος τον ετήσιο
και τριετή απολογισμό των δραστηριοτήτων του εργαστηρίου,
- υπογράφει κάθε έγγραφο που σχετίζεται με το Εργαστήριο και
- εκπροσωπεί το εργαστήριο στα αρμόδια όργανα του
Πανεπιστημίου.
Άρθρο 7
Εγκατάσταση - Υλικοτεχνική Υποδομή
1. Στέγαση: Το Εργαστήριο Ανατομίας και Χειρουργικής Ανατομίας του Τμήματος Ιατρικής της Σχολής Επι-
στημών Υγείας του Α.Π.Θ. στεγάζεται στο κτήριο του
Τμήματος Ιατρικής της Σχολής Επιστημών Υγείας, εντός
της πανεπιστημιούπολης, στον 1ο και 2ο όροφο, καθώς
και σε έκταση του υπογείου, όπου διαθέτει χώρο φύλαξης και ταρίχευσης των πτωμάτων και αίθουσα για το
εργαστήριο Λειτουργικής Ανατομικής και Βιοκινητικής.
2. Χώροι: Ο 1ος όροφος του Εργαστηρίου, διαθέτει δύο
αίθουσες διδασκαλίας, μία 120 θέσεων και μία 60 θέσεων, ένα μικρό αμφιθέατρο 30 θέσεων, μία αίθουσα όπου
στεγάζεται το Μουσείο Ανατομείου και μία μεγάλη αίθουσα Ανατομών, στην οποία διενεργούνται οι ασκήσεις
των φοιτητών επί των πτωμάτων, καθώς και εκπαιδευτικά σεμινάρια σε πτώματα και νωπά παρασκευάσματα.
Διαθέτει επίσης τρία γραφεία που χρησιμοποιούνται από
μέλη ΔΕΠ και επιστημονικούς συνεργάτες. Ο 2ος όροφος
διαθέτει γραφεία για τα μέλη ΔΕΠ, αίθουσα ιστολογικών
παρασκευών, αίθουσα ηλεκτρονικού μικροσκοπίου και
βοηθητικό χώρο στον οποίο στεγάζεται η βιβλιοθήκη
του Εργαστηρίου, στην οποία ο φοιτητής μπορεί να
βρει τα διατιθέμενα συγγράμματα Ανατομίας, αλλά και
ξενόγλωσσα συγγράμματα καθώς και τα υπάρχοντα
περιοδικά τα σχετικά με το γνωστικό αντικείμενο του
μαθήματος.
3. Εξοπλισμός: Το Εργαστήριο διαθέτει ένα ηλεκτρονικό μικροσκόπιο με το συνοδό εξοπλισμό του και δύο
οπτικά μικροσκόπια. Διαθέτει επίσης ψυγείο βαθιάς κατάψυξης 12 θέσεων, για τη φύλαξη και διατήρηση των
ταριχευθέντων πτωμάτων.
Στο Εργαστήριο τηρούνται οι κανόνες ασφαλείας και
υγιεινής σύμφωνα με τα προβλεπόμενα στις κείμενες
διατάξεις.
Άρθρο 8
Κανόνες Λειτουργίας
1. Το Εργαστήριο λειτουργεί κατά τις εργάσιμες ημέρες και ώρες, σύμφωνα με τον Εσωτερικό Κανονισμό
Λειτουργίας του Αριστοτελείου Πανεπιστημίου Θεσσαλονίκης και σε χώρους που παραχωρούνται σε αυτό για
την εγκατάσταση των οργάνων και του λοιπού τεχνικού
εξοπλισμού, απαραίτητου για τη διενέργεια των εργαστηριακών ασκήσεων και ερευνητικών προγραμμάτων,
και το ωράριο εργασίας του προσωπικού είναι αυτό που
προβλέπεται για κάθε κατηγορία στον Κανονισμό Λειτουργίας του Α.Π.Θ. Ο χώρος εγκατάστασης σηματοδο-
τείται από πινακίδα με τον τίτλο του Εργαστηρίου. Σε
ειδικές περιπτώσεις, μπορεί να προβλεφθεί και συνεχής
λειτουργία εργαστηρίων.
2. Ο Διευθυντής συντονίζει τη διεξαγωγή κάθε εργασίας, στο πλαίσιο ερευνητικού προγράμματος ή άλλου
έργου και καθορίζει: τις προτεραιότητες στη χρήση,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1889/28.05.2019
την προστασία των οργάνων και εγκαταστάσεων από
βλάβες, την ασφαλή παραμονή του προσωπικού, των
φοιτητών/τριών, Επισκεπτών και έχει γενικά την ευθύνη
για την απρόσκοπτη λειτουργία του Εργαστηρίου.
3. Ο Διευθυντής του Εργαστηρίου έχει την ευθύνη
για την εν γένει λειτουργία του Εργαστηρίου, τη χρησιμοποίηση οργάνων και υλικών και την παραμονή των
εργαζομένων στους χώρους που πραγματοποιούνται
πειραματικές μελέτες. Ο Διευθυντής ενημερώνει και
εγκρίνει την διενέργεια κάθε ερευνητικής πειραματικής
εργασίας πριν από τη διεξαγωγή της και καθορίζει την
προτεραιότητα χρήσης οργάνων και χώρων, όταν δεν
υπάρχει σχετική απόφαση.
4. Η χρησιμοποίηση ειδικών οργάνων του Εργαστηρίου επιτρέπεται μόνο στο προσωπικό του ή άλλους
ερευνητές που έχουν ειδική επί των οργάνων αυτών
εκπαίδευση και εξουσιοδότηση από τον Διευθυντή του.
Κινητά όργανα και συσκευές που παραδίδονται για τη
διεξαγωγή εργασιών, επιστρέφονται μετά τη χρησιμοποίησή τους, στην κατάσταση που είχαν παραδοθεί.
5. Με εισήγηση του Διευθυντή στα αρμόδια όργανα
του Ιδρύματος, ορίζονται τα κριτήρια πρόσληψης εξωτερικού επιστημονικού προσωπικού, σε τομείς σχετικούς
με τις διδακτικές και ερευνητικές δραστηριότητες του
Εργαστηρίου, σύμφωνα με την ισχύουσα νομοθεσία.
Άρθρο 9
Πόροι
Το Εργαστήριο λειτουργεί αποκλειστικά με ίδιους πόρους, οι οποίοι θα προέρχονται από:
1. Την υλοποίηση ερευνητικών και αναπτυξιακών
προγραμμάτων και την εκπόνηση μελετών και παροχή
υπηρεσιών προς δημόσιους, κοινωνικούς και ιδιωτικούς
φορείς.
2. Τη διάθεση ερευνητικών και εν γένει επιστημονικών
προϊόντων.
3. Την παροχή υπηρεσιών σύμφωνα με την κείμενη
νομοθεσία.
4. Τις ειδικές εισφορές και κάθε είδους χρηματοδοτήσεις από διεθνείς οργανισμούς και Νομικά ή Φυσικά
Πρόσωπα.
5. Τα έσοδα από την παραχώρηση πνευματικών δικαιωμάτων ή διπλωμάτων ευρεσιτεχνίας που ανήκουν
ή παρήχθησαν στο Εργαστήριο.
6. Τις κληρονομιές, τις δωρεές, χορηγίες και τις κληροδοσίες στο Αριστοτέλειο Πανεπιστήμιο Θεσσαλονίκης
για τους σκοπούς του Εργαστηρίου και εφόσον δεν τίθενται όροι που αντιβαίνουν σε αυτούς.
7. Συνέδρια και εκπαιδευτικά σεμινάρια.
8. Από κάθε άλλη νόμιμη πηγή.
Άρθρο 10
Τηρούμενα βιβλία
Για τις ανάγκες του Εργαστηρίου τηρούνται τα ακόλουθα βιβλία και στοιχεία:
• Βαθμολόγιο φοιτητών.
• Βιβλίο πρωτοκόλλου εισερχομένων και εξερχόμενων
εγγράφων.
• Βιβλίο περιουσιακών στοιχείων.
• Φάκελος οικονομικών στοιχείων κάθε έτους.
• Κατάλογος επιστημονικών βιβλίων και περιοδικών.
• Αρχείο ερευνητικών προγραμμάτων και ερευνητικών
δεδομένων.
• Βιβλίο επισκέψεων του Μουσείου Ανατομείου.
• Με απόφαση του Διευθυντή μπορεί να τηρείται και
κάθε άλλο βιβλίο, στοιχείο και αρχείο που προβλέπεται
από την ισχύουσα νομοθεσία ή κρίνεται απαραίτητο για
το Εργαστήριο.
Άρθρο 11
Τίτλος - Σφραγίδα
1. Ο τίτλος του Εργαστηρίου είναι «ΕΡΓΑΣΤΗΡΙΟ ΑΝΑΤΟΜΙΑΣ ΚΑΙ ΧΕΙΡΟΥΡΓΙΚΗΣ ΑΝΑΤΟΜΙΑΣ ΤΟΥ ΤΜΗΜΑ-
ΤΟΣ ΙΑΤΡΙΚΗΣ ΤΗΣ ΣΧΟΛΗΣ ΕΠΙΣΤΗΜΩΝ ΥΓΕΙΑΣ ΤΟΥ
ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ » και
αναγράφεται σε κάθε έντυπό του, μαζί με το λογότυπό
του. Ο τίτλος αυτός καθώς και τα στοιχεία του Διευθυντή
του Εργαστηρίου αναγράφονται στους χώρους του Τμήματος που είναι εγκατεστημένο το Εργαστήριο.
2. Το Εργαστήριο χρησιμοποιεί για την αλληλογραφία
του όμοια σφραγίδα με αυτή του Τμήματος και την προσθήκη του τίτλου του καθώς και του λογότυπου.
3. Ανάλογη σφραγίδα με τα στοιχεία στην αγγλική
γλώσσα χρησιμοποιεί το Εργαστήριο για την ξενόγλωσση αλληλογραφία του.
Άρθρο 12
Έναρξη ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 8 Μαΐου 2019
Ο Πρύτανης
ΠΕΡΙΚΛΗΣ ΜΗΤΚΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1889/28.05.2019
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα
(ν. 3469/2006/Α΄ 131 και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
r Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
r Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
r Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
r Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20190201889.pdf | Tokens: 29752]